**ÅRSBERETNING LEIRET ARBEIDERLAG 2018**

I året 2018 har styret hatt fokus på ordinære driftsoppgaver og de vanlige arrangementene arbeiderlaget tar seg av. Det er stor aktivitet i kommunepartiet, noe som vanskeliggjør at Leiret Arbeiderpartilag kan ha høyt ambisjonsnivå i eget lag, da det for en stor del er de samme medlemmene som deltar i alle aktiviteter.

**ORGANISASJONEN:**

Leiret Arbeiderlag har etter årsmøtet 1. februar 2018 hatt følgende tillitsvalgte:

Leder: Jan Gunnar Olbergsveen

Nestleder: Trygve Hermansen

Sekretær: Elisabeth Kristiansen

Kasserer: Bodil Nordhagen

Studieleder: Jeanette Evensen

Styremedlem: Anne Grete Berget

Styremedlem: Elivane Nordhagen

Styremedlem: Helen Løkken

Styremedlem: Per Burhol

1. varamedlem: Arne Gjelten

2. varamedlem: Dag Sondre Peikli

3. varamedlem: Yvonne Nerland Frøhaug

**Revisorer:**

Torbjørn Johansen

Terje Lund

Vara: Arild Kjempekjenn

**Arbeiderbevegelsens arkiv:**

Jan Gunnar Olbergsveen

**Hamar Media**:

Jan Gunnar Olbergsveen representant

Bodil Nordhagen medhjelper utpekt av styret

**Valgkomité:**

Robert Rødsdalen Meldt seg ut av partiet i 2018.

Styret oppnevnte derfor:

Bjørn Jarle Røberg-Larsen

Terje Lund leder

Rita Helene Davan

**Medlemssituasjonen.**

Leiret Arbeiderlag hadde ved utgangen av 2018 181 betalende medlemmer. Medlemslisten inneholdt totalt 207 navn. Til tross for flere purringer sentralt fra og ringerunder gjennomført av styrets medlemmer har det vist seg vanskelig å opprettholde medlemsantallet. I tillegg har omlegging av medlemssystemet til Arbeiderpartiet gjort registeret ubrukbart det meste av 2018, blant annet med store utfordringer med å registrere innbetalinger. Vi har hatt flere utmeldinger enn normalt og har ikke klart å etterfylle med nok nye medlemmer. Tilbakemeldinger fra medlemmer vi har ringt på grunn av manglende innbetaling av kontingent tyder på at en del er avventende til vår politikk og ståsted.

**Styremøter.**

Det er avholdt 8 styremøter i løpet av perioden.

Styremøtene har fast agenda med gjennomgang av saker som skal opp i kommunestyret i nærmeste fremtid samt at det blir referert fra saker som har vært oppe i kommunestyret med resultat av behandlingen der. Vi refererer også saker som diskuteres i kommunepartiet til orientering for de av styrets medlemmer som ikke også sitter i Elverum AP sitt styre. Alle varamedlemmer til styret blir også innkalt til alle styremøter.

Styremøtet i mars konstituerte vi oss og meldte inn nye medlemmer til Brønnøysundregisteret. Vi så på aktivitetsplan for året som lå foran oss og planla vårens aktiviteter.

I styremøtet avholdt i april ble forberedelse til 1. mai frokosten hovedtema hvor oppgaver ble fordelt mellom styrets medlemmer. Dette er en årlig tradisjon som styret setter pris på å gjennomføre.

Det ble avholdt et styremøte med sommeravslutning i juni hvor evaluering av 1. mai arrangementet var hovedtema. Vi planla også og fordelte oppgaver til lagskveld som ble besluttet gjennomført den 14. september.

I styremøtet i august finpusset vi planen for lagskveld i september. Vi la opp budsjettet for lagskveld og laget en rangert liste over alternative underholdere vi ønsket å engasjere. I tillegg gikk vi gjennom medlemslistene våre og meldte inn aktuelle kandidater til å stå på vår kommunevalgliste for valget 2019 til nominasjonskomiteen i Elverum Arbeiderparti.

Oktobermøtet ble i hovedsak benyttet til å diskutere nominasjonskomiteens delte innstilling på ordfører og varaordfører kandidater til valget i 2019. Vi besluttet å stille styrets medlemmer fritt i nominasjonsmøtet hvor dette skulle avgjøres. I tillegg evaluerte vi lagskvelden som vi var svært fornøyd med avviklingen av.

I styremøtet den 6. desember behandlet vi nominasjonskomiteens forslag til kommunevalgliste og meldte tilbake forslag til noen endringer til komiteen innen fristen den 7. desember. I tillegg behandlet vi programkomiteens forslag til program for Arbeiderpartiet perioden 2019-2023. Jeanette Evensen i vårt styre har vært med i programkomiteen og loset oss gjennom programutkastet. Hun mottok samtidig våre innspill til endringer og tillegg til det komiteen hadde foreslått.

Styremøtet den 12. desember var også juleavslutning. I tillegg til diskusjon av aktuelle saker ble dato for årsmøtet satt og arbeidsoppgaver fordelt.

Styremøtet i januar var i hovedsak gjennomgang av saker og dokumenter som skal legges frem for årsmøtet. Innkomne forslag skal vurderes, men det var heller ikke denne gang kommet inn noen forslag til leder. Vi utarbeidet i tillegg forslag til kandidat for utdeling fra Solidaritetsfondet.

**Medlemsmøter.**

Det er ikke avholdt egne medlemsmøter i regi laget i denne perioden. Kommunepartiet kjører medlemsmøter nesten hver måned unntatt i ferietiden og det er vanskelig å finne andre dagsaktuelle temaer som ikke er oppbrukt.

**1. mai frokost.**

1. mai frokosten ble tradisjonen tro arrangert i regi av Leiret Arbeiderlag. Hovedtaler var stortingsrepresentant Nils Kristen Sandtrøen som holdt et meget godt og engasjerende innlegg. Ungdomsappell sto AUF for ved Hanna Kjelland.Det møtte ca. 60 personer til frokosten og det var god stemning blant de fremmøtte. Selve frokostserveringen sto Anne Grete Berget og Bjørn Roar Løvberg for. Terje Røe loset oss gjennom de tradisjonelle arbeidersangene og akkompagnerte med sin gitar. Vi hadde gleden av å ha Arbeiderpartiets leder Jonas Gahr Støre tilstede på frokosten i år. Jonas hadde ingen formelle oppgaver i forbindelse med arrangementet, men hilste på en del medlemmer og nøt måltidet sammen med oss andre. Hans tilstedeværelse var ikke forhåndsannonsert og ble følgelig en stor, positiv, overraskelse for de fremmøtte.

**Lagskveld 14. september.**

Vi inviterte alle medlemmene til lagskveld den 14. september på Lille Gråberg. En spesiell invitasjon gikk ut til medlemmer som kvalifiserte for hederstegn for langt medlemskap. Totalt deltok 35 medlemmer på festen, mange av dem mottagere av hederstegn. Det bør nevnes spesielt at Finn Weium mottok diplom for 60 års medlemskap og Oddvar Johansen diplom for 50 års medlemskap! Det ble servert gryterett med tilbehør inkludert valgfritt drikke, vin, øl eller mineralvann. De spesielt inviterte fikk naturligvis fri entre.

Erik Lukashaugen spilte viser fra sitt repertoar av eget materiale, men mest fra skatten etter Hans Børli. Det ble en svært god minikonsert som forsamlingen satte pris på. Kommende fylkesmann for Innlandet, Knut Storberget, innledet om temaet «Innlandets muligheter.» Knut var som vanlig engasjerende, analytisk og informativ i sin presentasjon som forøvrig ble av sluttet av hans datter, kveldens yngste (kommende?) medlem.

Styret har fått mange, positive, tilbakemeldinger på lagskvelden og det setter vi pris på.

**Studiearbeid.**

 Laget har ikke hatt egne studieaktiviteter i perioden, men har deltatt i kommunepartiets og Hedmark Arbeiderparti sine studieaktiviteter. Noen av medlemmene deltar blant annet på partiskolen.

**Pressearbeid.**Pressen var på plass under 1. mai frokosten og refererte derfra. Ellers har noen av lagets medlemmer skrevet leserinnlegg i presse og på sosiale medier.

**AVSLUTNING.**I mellomåret 2018 har de fleste av styremedlemmene vært særdeles aktive i styremøtene våre. Det gjøres en stor innsats fra styrets medlemmer for å få gjennomført 1. mai arrangementet og denne gang også lagskveld. I styrearbeidet har vi hatt oppe til diskusjon de aktuelle sakene som formannskap og kommunestyre har behandlet og de av våre styremedlemmer som også er kommunestyremedlemmer har fått med seg våre synspunkter inn i debattene. Som største lag i Elverum arbeiderparti setter våre medlemmer naturligvis farge på debattene på medlemsmøter og i andre fora hvor det diskuteres politikk og det er vi stolte av.

Vi retter en stor takk til alle lagets medlemmer for deres deltagelse i partiets forskjellige aktiviteter og deres bidrag på vegne av Leiret Arbeiderlag i forskjellige fora i samfunnet.

Elverum 17. januar 2019

Jan Gunnar Olbergsveen

Leder

Trygve Hermansen Bodil Nordhagen

Nestleder Kasserer

Elisabeth Kristiansen Jeanette Evensen

Sekretær Studieleder

Elivane Nordhagen Per Burhol

Styremedlem Styremedlem

Helen Løkken Anne Grete Berget

Styremedlem Styremedlem